Diari Oficial de la Generalitat Valenciana


Sumari del DOGV 5903, del 28-11-2008 (2008/13804)

RESOLUCIÓ de 26 de novembre de 2008, del director general del Servici Valencià d'Ocupació i Formació, per la qual s'amplien els crèdits màxims que han de finançar els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament per la l'exercici 2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13831


Data del document
:   26-11-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * ajuda pública
    * associació
    * accés a la professió
    * aprenentatge professional
    * suport econòmic
    * institució pública
    * formació professional
    * societat sense fins de lucre
    * administració local

RESOLUCIÓ de 26 de novembre de 2008, del director general del Servici Valencià d'Ocupació i Formació, per la qual s'amplien els crèdits màxims que han de finançar els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament per la l'exercici 2008. [2008/13790]  
Amb data 2 de gener de 2008 (DOCV núm. 5.671) va ser publicada l'Ordre de 20 de desembre de 2007, de la Conselleria d'Economia, Hisenda i Ocupació, per la qual es regulen i es convoquen els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament durant l'exercici 2008, i la seua disposició addicional primera autoritza el director general del Servici Valencià d'Ocupació i Formació perquè mitjançant resolució, faça públiques les línies pressupostàries i l'import global màxim assignat a càrrec de les quals es concediran les subvencions previstes en la convocatòria, així com les ampliacions.  
La Resolució de 29 de maig de 2008, del director general del Servici Valencià d'Ocupació i Formació (DOCV núm. 5.775, de 02.06.2008) publicà la línia pressupostària i determinà els crèdits màxims que havien de finançar els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament durant l'exercici 2008, l'article tercer de la qual ordena la publicació de les possibles ampliacions d'aquestos.  
Per Resolució de 19 de maig de 2008, el conseller d'Economia, Hisenda i Ocupació, s'autoritza una generació de crèdit i un reajust de la dotació de determinades línies de subvenció, entre les quals, está la línia de subvenció T2946000, per import de 3.901.592 euros, i per Resolució de 3 de setembre de 2008, del conseller d'Economia, Hisenda i Ocupació i vicepresident segon dle Consell, s'autoritza una generació de crèdit per import d'1.100.000 euros a la línia de subvenció T2946000.  
Per tot això, en ús de la competència atorgada per l'article 47.11 del Text Refòs de la Llei d'Hisenda Pública, la Llei 5/1983, de 30 de desembre, del Consell, modificada per la Llei 12/2007, de 20 de març; y el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Economia, Hisenda i Ocupació, resolc:  
Incrementar la dotació pressupostària assignada en la Resolució de 29 de maig de 2008, en l'article primer, per a finançar els programes d'Escoles Taller, Cases d'Ofici, Tallers d'Ocupació i Unitats de Promoció i Desenvolupament, de conformitat amb allò disposat en l'Ordre de 27 de desembre de 2007 (DOCV núm. 5.671), de la conselleria d'Economia, Hisenda i Ocupació, fins a una quantitat màxima de 82.476.931 euros, cosa que suposa un increment de 7.750.000 euros (set milions set-cents cinquanta mil euros) sobre la dotació anterior, la distribució de la qual per anualitats és la següent:  
 INCREMENT DOTACIÓ DEFINITIVA  
2008: 2.875.755 27.941.402  
2009: 3.331.444 99.555.711  
2010: 1.097.408 3.100.000  
Estes subvencions es finançaran a càrrec del subprograma pressupostari 322.52 «Formació professional ocupacional i continua», línia de subvenció T2946000 «Escoles Taller, Cases d'Ofici, Unitats de Promoció i Desenvolupament i Tallers d'Ocupació».  
El pagament de les anualitats dels anys 2009 i 2010 està subordinat a l'existència de crèdit adequat i suficient en els pressupostos de la Generalitat per aquestos exercicis.  
Segons allò disposat en l'article 23.7 de l'Ordre de 20 de desembre de 2007, estos crèdits s'adjudicaran per al finançament dels projectes presentats a l'empara d'aquesta convocatòria, previ l'informe favorable de la Comissió Tècnica ETCOTE i de la proposta de l'òrgan instructor.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, d'acord amb allò establit en els articles 10,44 i 46.6 de la Llei 29/1988, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 26 de novembre de 2008.- El director general del Servici Valencià d'Ocupació i Formació: Luis Lobón Martín.